เทศบัญญัติเทศบาลตำบลสวนหลวงเทศบัญญัติเทศบาลตำบลสวนหลวงเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เทศบาลตำบลสวนหลวงอำเภออัมพวา จังหวัดสมุทรสงครามพ.ศ. ๒๕๕๘ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลตำบลสวนหลวง โดยความเห็นชอบของสภาเทศบาลตำบลสวนหลวง และผู้ว่าราชการจังหวัดสมุทรสงครามจึงตราเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลสวนหลวง เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เทศบาลตำบลสวนหลวง อำเภออัมพวา จังหวัดสมุทรสงคราม พ.ศ.๒๕๕๘ข้อ ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีกฎกระทรวงให้ใช้บังคับผังเมืองรวมเมืองอัมพวาที่ออกตามความในพระราชบัญญัติการผังเมืองพ.ศ. ๒๕๑๘ ใช้บังคับข้อ ๓ ให้ยกเลิกข้อบัญญัติองค์การบริหารส่วนตำบลสวนหลวงเรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลสวนหลวง อำเภออัมพวา จังหวัดสมุทรสงคราม พ.ศ. ๒๕๕๓ข้อ ๔ ในเทศบัญญัตินี้บริเวณที่ ๑ หมายความว่าพื้นที่ภายในระยะ ๑๐๐ เมตร จากริมฝั่งแม่น้ำแม่กลองทั้งนี้ ยกเว้นบริเวณวัดท้องคุ้งวัดภุมรินทร์กุฎีทอง วัดบางนางลี่ใหญ่ โรงเรียนวัดบางนางลี่ใหญ่และวัดสวนหลวงบริเวณที่ ๒ หมายความว่าพื้นที่ในบริเวณหมายเลข ๒.๑ ถึงบริเวณหมายเลข ๒.๒ มีรายการ ดังต่อไปนี้(๒.๑) ด้านเหนือ จดคลองบางแค ฝั่งใต้ด้านตะวันออก จดเส้นขนานระยะ ๑๐๐ เมตร กับริมแม่น้ำแม่กลอง ฝั่งตะวันตกด้านใต้ จดเส้นขนานระยะ๑๐๐ เมตร กับริมคลองบางแค ฝั่งใต้ด้านตะวันตก จดคลองเป้ง ฝั่งตะวันออก(๒.๒) ด้านเหนือ จดถนนบ้านปากน้ำ - บ้านบางนางจีน ฟากใต้ด้านตะวันออก จดเส้นขนานระยะ ๑๐๐ เมตร กับริมคลองประชาชมชื่น ฝั่งตะวันออกด้านใต้ จดคลองโพงพางล่างฝั่งเหนือด้านตะวันตก จดเส้นตรงที่เชื่อมระหว่างจุดที่อยู่บนคลองประชาชมชื่นฝั่งตะวันตกที่จุดซึ่งคลองโพงพางล่างบรรจบกับคลองประชาชมชื่นกับจุดที่อยู่บนคลองเป้งฝั่งตะวันออก ที่จุดซึ่งคลองเป้งบรรจบกับคลองวัดท้องคุ้ง ไปทางทิศตะวันตกเฉียงใต้บริเวณที่ ๓ หมายความว่าพื้นที่ในบริเวณหมายเลข ๓.๑ ถึงบริเวณหมายเลข ๓.๒ มีรายการดังต่อไปนี้(๓.๑) ด้านเหนือ จดเส้นขนานระยะ ๑๐๐ เมตร กับริมคลองบางแค ฝั่งใต้ด้านตะวันออก จดเส้นขนานระยะ ๑๐๐ เมตร กับริมแม่น้ำแม่กลอง ฝั่งตะวันตก วัดท้องคุ้งและวัดภุมรินทร์กุฎีทองด้านใต้ จดเส้นขนานระยะ๑๐๐ เมตร กับศูนย์กลางถนนบ้านปากน้ำ - บ้านบางนางจีนด้านตะวันตก จดเส้นขนานระยะ ๑๐๐ เมตร กับศูนย์กลางถนนบ้านปากน้ำ- บ้านบางนางจีน(๓.๒) ด้านเหนือ จดเส้นขนานระยะ ๑๐๐ เมตร กับริมแม่น้ำแม่กลองฝั่งใต้วัดบางนางลี่ใหญ่และโรงเรียนวัดบางนางลี่ใหญ่ด้านตะวันออก จดเส้นขนานระยะ ๑๐๐ เมตร กับริมแม่น้ำแม่กลอง ฝั่งตะวันตกด้านใต้ จดเส้นขนานระยะ๑๐๐ เมตร กับศูนย์กลางถนนบ้านปากน้ำ - บ้านบางนางจีนด้านตะวันตก จดเส้นขนานระยะ ๑๐๐ เมตร กับริมคลองประชาชมชื่น ฝั่งตะวันออกและคลองประชาชมชื่น ฝั่งตะวันออกบริเวณที่ ๔ หมายความว่าพื้นที่ในบริเวณหมายเลข ๔.๑ ถึงบริเวณหมายเลข ๔.๒ มีรายการดังต่อไปนี้(๔.๑) ด้านเหนือ จดเส้นขนานระยะ ๑๐๐ เมตร กับคลองบางแค ฝั่งใต้เส้นขนานระยะ ๑๐๐ เมตร กับศูนย์กลางถนนบ้านปากน้ำ - บ้านบางนางลี่ วัดแว่นจันทร์และเส้นขนานระยะ ๑๐๐ เมตร กับริมคลองบางนางลี่ ฝั่งใต้ด้านตะวันออก จดเส้นขนานระยะ ๑๐๐ เมตร กับริมคลองบางนางลี่ฝั่งตะวันออกถนนบ้านลัดตาช่วย ฟากตะวันตก วัดแว่นจันทร์ และเส้นขนานระยะ ๑๐๐ เมตรกับริมคลองประชาชมชื่น ฝั่งตะวันตกด้านตะวันตก จดเส้นตรงที่เชื่อมระหว่างจุดที่อยู่บนคลองประชาชมชื่นฝั่งตะวันตกที่จุดซึ่งคลองโพงพางล่างบรรจบกับคลองประชาชมชื่นกับจุดที่อยู่บนคลองเป้งฝั่งตะวันออก ที่จุดซึ่งคลองเป้ง บรรจบกับคลองวัดท้องคุ้ง ไปทางทิศตะวันตกเฉียงใต้และคลองเป้ง ฝั่งตะวันออกทั้งนี้ยกเว้นสำนักงานเทศบาลตำบลสวนหลวง(๔.๒) ด้านเหนือ จดเส้นขนานระยะ ๑๐๐ เมตรกับศูนย์กลางถนนบ้านปากน้ำ - บ้านบางนางจีนด้านตะวันออก จดเส้นขนานระยะ ๑๐๐ เมตร กับริมแม่น้ำแม่กลองฝั่งตะวันตกและวัดสวนหลวงด้านใต้ จดคลองโพงพางล่างฝั่งเหนือด้านตะวันตก จดเส้นขนานระยะ ๑๐๐ เมตร กับริมคลองประชาชมชื่น ฝั่งตะวันออกทั้งนี้ บริเวณที่ ๑ บริเวณที่ ๒บริเวณที่ ๓ และบริเวณที่ ๔ ปรากฏตามแผนที่แนบท้ายเทศบัญญัตินี้ข้อ ๕ ให้กำหนดพื้นที่บางส่วนในท้องที่เทศบาลตำบลสวนหลวงอำเภออัมพวา จังหวัดสมุทรสงคราม ภายในแนวเขตตามแผนที่ท้ายเทศบัญญัตินี้เป็นบริเวณห้ามก่อสร้างอาคารบางชนิดหรือบางประเภท ดังต่อไปนี้(ก) ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานที่ใช้ก๊าซและสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง(๔)อาคารที่มีพื้นที่รวมกันทุกชั้นหรือชั้นหนึ่งชั้นใดในหลังเดียวกันเกิน ๒,๐๐๐ ตารางเมตร(๕) อาคารที่มีความสูงเกิน ๗.๕ เมตร ยกเว้น ศาสนสถานและสาธารณูปโภค(๖) สุสานและฌาปนสถานตามกฎหมายว่าด้วยสุสานและฌาปนสถาน เว้นแต่เป็นการก่อสร้างแทนฌาปนสถานที่มีอยู่เดิม(๗) โรงแรมตามกฎหมายว่าด้วยโรงแรม(๘) โรงมหรสพ(๙) อาคารชุดตามกฎหมายว่าด้วยอาคารชุด(๑๐) หอพักตามกฎหมายว่าด้วยหอพัก(๑๑) อาคารอยู่อาศัยรวม(๑๒) อาคารพาณิชย์ที่มีพื้นที่ประกอบการเกิน ๒๐๐ ตารางเมตร(๑๓) อาคารสำนักงานที่มีพื้นที่ประกอบการเกิน ๒๐๐ ตารางเมตร(๑๔) อาคารเก็บสินค้าซึ่งเป็นที่พัก หรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรม(๑๕) คลังสินค้า(๑๖) ตลาดตามกฎหมายว่าด้วยการสาธารณสุข แต่ไม่หมายความรวมถึงตลาดประเภทที่๒(๑๗)โรงฆ่าสัตว์หรือโรงพักสัตว์ตามกฎหมายว่าด้วยการควบคุมการฆ่าสัตว์และจำหน่ายเนื้อสัตว์(๑๘) ไซโลเก็บผลิตผลทางการเกษตร(๑๙) โรงกำจัดมูลฝอยหรือสิ่งปฏิกูล(๒๐) อาคารเก็บวัตถุอันตรายตามกฎหมายว่าด้วยวัตถุอันตราย(๒๑) อาคารเก็บเศษวัสดุ(ข) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง(๔)อาคารที่มีพื้นที่รวมกันทุกชั้นหรือชั้นหนึ่งชั้นใดในหลังเดียวกันเกิน ๒,๐๐๐ ตารางเมตร(๕) อาคารที่มีความสูงเกิน ๗.๕ เมตร ยกเว้น ศาสนสถาน(๖) สุสานและฌาปนสถานตามกฎหมายว่าด้วยสุสานและฌาปนสถาน เว้นแต่เป็นการก่อสร้างแทนฌาปนสถานที่มีอยู่เดิม(๗) โรงแรมตามกฎหมายว่าด้วยโรงแรม เว้นแต่ โรงแรมประเภทที่ ๑และประเภทที่ ๒ ที่มีพื้นที่ประกอบการไม่เกิน ๕๐๐ ตารางเมตร(๘) โรงมหรสพ(๙) อาคารชุดตามกฎหมายว่าด้วยอาคารชุด(๑๐) หอพักตามกฎหมายว่าด้วยหอพัก(๑๑) อาคารอยู่อาศัยรวม(๑๒) อาคารพาณิชย์ที่มีพื้นที่ประกอบการเกิน ๒๐๐ ตารางเมตร(๑๓) อาคารสำนักงานที่มีพื้นที่ประกอบการเกิน ๒๐๐ ตารางเมตร(๑๔) อาคารเก็บสินค้าซึ่งเป็นที่พัก หรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรม(๑๕) คลังสินค้า(๑๖) ตลาดตามกฎหมายว่าด้วยการสาธารณสุข(๑๗)โรงฆ่าสัตว์หรือโรงพักสัตว์ตามกฎหมายว่าด้วยการควบคุมการฆ่าสัตว์และจำหน่ายเนื้อสัตว์(๑๘) ไซโลเก็บผลิตผลทางการเกษตร(ค) ภายในบริเวณที่ ๓ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการที่ตั้งอยู่ริมถนนสาธารณะที่มีขนาดเขตทางไม่น้อยกว่า๑๒ เมตร ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓) คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิงที่ตั้งอยู่ริมถนนสาธารณะที่มีขนาดเขตทางไม่น้อยกว่า๑๒ เมตร(๔)อาคารที่มีพื้นที่รวมกันทุกชั้นหรือชั้นหนึ่งชั้นใดในหลังเดียวกันเกิน ๒,๐๐๐ตารางเมตร(๕) อาคารที่มีความสูงเกิน ๑๐ เมตร ยกเว้นศาสนสถาน(๖) สุสานและฌาปนสถานตามกฎหมายว่าด้วยสุสานและฌาปนสถาน เว้นแต่เป็นการก่อสร้างแทนฌาปนสถานที่มีอยู่เดิม(๗) โรงแรมตามกฎหมายว่าด้วยโรงแรม(๘) โรงมหรสพ(๙) อาคารชุดตามกฎหมายว่าด้วยอาคารชุด(๑๐) หอพักตามกฎหมายว่าด้วยหอพัก(๑๑) อาคารอยู่อาศัยรวม(๑๒) อาคารพาณิชย์ที่มีพื้นที่ประกอบการเกิน ๒๐๐ ตารางเมตร(๑๓) อาคารสำนักงานที่มีพื้นที่ประกอบการเกิน ๒๐๐ ตารางเมตร(๑๔) คลังสินค้า(๑๕)ตลาดตามกฎหมายว่าด้วยการสาธารณสุขแต่ไม่หมายความรวมถึงตลาดประเภทที่ ๒(๑๖)โรงฆ่าสัตว์หรือโรงพักสัตว์ตามกฎหมายว่าด้วยการควบคุมการฆ่าสัตว์และจำหน่ายเนื้อสัตว์(๑๗) อาคารกำจัดวัตถุอันตรายตามกฎหมายว่าด้วยวัตถุอันตราย(๑๘) โรงซื้อขายหรือเก็บเศษวัสดุ(ง) ภายในบริเวณที่ ๔ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการที่ตั้งอยู่ริมถนนสาธารณะที่มีขนาดเขตทางไม่น้อยกว่า๑๒ เมตร ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓) คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิงที่ตั้งอยู่ริมถนนสาธารณะที่มีขนาดเขตทางไม่น้อยกว่า๑๒ เมตร(๔) อาคารที่มีพื้นที่รวมกันทุกชั้นหรือชั้นหนึ่งชั้นใดในหลังเดียวกันเกิน๒,๐๐๐ ตารางเมตร(๕) อาคารที่มีความสูงเกิน ๑๐ เมตร เว้นแต่ ศาสนสถาน(๖) สุสานและฌาปนสถานตามกฎหมายว่าด้วยสุสานและฌาปนสถาน เว้นแต่เป็นการก่อสร้างแทนฌาปนสถานที่มีอยู่เดิม(๗) โรงแรมตามกฎหมายว่าด้วยโรงแรม(๘) โรงมหรสพ(๙) อาคารชุดตามกฎหมายว่าด้วยอาคารชุด(๑๐) หอพักตามกฎหมายว่าด้วยหอพัก(๑๑) อาคารอยู่อาศัยรวม(๑๒) อาคารพาณิชย์ที่มีพื้นที่ประกอบการเกิน ๒๐๐ ตารางเมตร(๑๓) อาคารสำนักงานที่มีพื้นที่ประกอบการเกิน ๒๐๐ ตารางเมตร(๑๔) คลังสินค้า(๑๕) ตลาดตามกฎหมายว่าด้วยการสาธารณสุข(๑๖)โรงฆ่าสัตว์หรือโรงพักสัตว์ตามกฎหมายว่าด้วยการควบคุมการฆ่าสัตว์และจำหน่ายเนื้อสัตว์(๑๗) อาคารกำจัดวัตถุอันตรายตามกฎหมายว่าด้วยวัตถุอันตรายการวัดความสูงของอาคารให้วัดจากระดับพื้นดินที่ก่อสร้างถึงพื้นดาดฟ้าสำหรับอาคารทรงจั่วหรือปั้นหยา ให้วัดจากระดับพื้นดินที่ก่อสร้างถึงยอดผนังของชั้นสูงสุดข้อ ๖ ภายในบริเวณพื้นที่ที่กำหนดตามข้อ ๔ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๕ข้อ ๗ อาคารที่มีอยู่แล้วในพื้นที่ที่กำหนดตามข้อ๔ ก่อนหรือในวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๕ข้อ ๘ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้างดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๙ ให้นายกเทศมนตรีตำบลสวนหลวงรักษาการตามเทศบัญญัตินี้ประกาศณ วันที่ ๘ มกราคม พ.ศ. ๒๕๕๘สำรวย กลิ่นอภัยนายกเทศมนตรีตำบลสวนหลวง[เอกสารแนบท้าย]๑. แผนที่ท้ายเทศบัญญัติเทศบาลตำบลสวนหลวงเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เทศบาลตำบลสวนหลวง อำเภออัมพวา จังหวัดสมุทรสงคราม พ.ศ.๒๕๕๘๒. บัญชีท้ายเทศบัญญัติเทศบาลตำบลสวนหลวงเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เทศบาลตำบลสวนหลวง อำเภออัมพวา จังหวัดสมุทรสงคราม พ.ศ.๒๕๕๘(ดูข้อมูลจากภาพกฎหมาย)ปริยานุช/ผู้จัดทำ๒๔ กุมภาพันธ์๒๕๕๘ปริญสินีย์/ผู้ตรวจ๒๖ กุมภาพันธ์๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๔๑ ง/หน้า ๒๓/๑๙ กุมภาพันธ์ ๒๕๕๘